cyanic-selkie/wikianc huggingface dataset:
Maiboom
Allgemeen
Dat gifft verscheden Aarten vun Maibööm. Tomeist sünd dat grode hoge Stämm, de midden in’t Dörp up’n Dörpsplatz upstellt weert. Dor gifft dat denn faken en Fest bi mit Musik un Beer. Up dat Eiland Borkum in de Noordsee un ok up de nedderlannsche Insel Schiermonnikoog warrt en besunnern Maiboom eerst to Pingsten upstellt. In Oostfreesland harr fröher jedet Dörp sien Maiboom. Hüdigendags warrt meist in jede Nahberschup, in jedet Viddel un in jede gröttere Straat en egen Maiboom henstellt.
Dat Upstellen vun den Boom
Mol warrt de Stamm jedet Johr wedder nee slahn, oder een nümmt jedet Johr wedder densülbigen olen Stamm. Dat is ganz verscheden. In Oostfreesland warrt de Stamm ünner Water lagert un denn to’n Mai wedder ruthoolt ut dat Natt. Dannen- oder Fichtenstämm weert tomeist nahmen. De Stämm mütt eerst mol afschellt weern. Denn weert se upsmückt un rutkleiht mit Dannengröön oder Krepp-Papeer. An dat böverste Enn kümmt tomeist en Kranz ut Dannengröön an un ganz baven up de Topp warrt en jungen Barkenboom anmaakt. In jedet Dörp oder Stadtviddel is dat anners. Meist warrt de Boom in en besunnern Umtog dör de Straten dragen. Ünner Blasmusik warrt he denn mit allerhand Hölperslüde un en ganz Reeg Tokiekers gegen Abend upstellt. De Tokiekers drinkt Beer un eet Bratwüst, wieldes de jungen Lüde versöökt, den Boom lootrecht uptostellen. Fröher is dat allerwegens mit lange Stangen maakt wurrn. Hüdigendags helpt dor ok Treckers, Gavelstaplers un Kraans bi. Wenn de Boom an den 30. April upstellt warrt, denn gifft dat achterher faken noch en Danz in den Mai. De meisten Maibööm sünd woll bi 7 bit 10 m hooch, man in de gröttern Städer up dat platte Land warrt jümmers nee versöcht, en neen Rekord uptostellen, wat de Hööchd angeiht. In Berne, in Braak un in Lemföör in de Wersermasch gaht de Bööm bit 50 oder 60 m. hooch. In Vegesack in Bremen- Noord is he bi 30 m. Ok in de Stadt Bremen is dat ganz normal, dat en Maiboom upstellt warrt. In de vörmaligen Dörper Oorssen (bi de freewillig Füerwehr) un Habenhusen (bi de Kark) is düsse ole Traditschoon in de lesten Johren wedder nee upkamen.
De Boom blifft tomeist bit an dat Enne vun den Monaat stahn un warrt denn an en Wekenenn wedder ümleggt un aftüdelt. De Stamm kümmt denn woll för een Johr wedder in’e Schüür. In veele Delen vun Bayern blifft he dat ganze Johr stahn.
Dat Klauen vun den Maiboom
Dat Klauen vun den Maiboom is en Bruuk, de faken utöövt warrt. Dorüm staht tomeist Wachen bi den Boom un mütt in de Nacht vun den 30. April to den 1. Mai vun Klock 12 Middernacht bit Klock 6 an’n Morgen uppassen, dat he nich stahlen warrt. Bloß Lüde dröövt en Maiboom stiebitzen, de süms een upstellt hefft. In Öösterriek gellt bloß en Boom as stalen, de würklich mitnahmen warrt. In Bayern dröövt de Bööm, de al upstellt sünd, nich mehr klaut weern. In Oostfreesland un anner Gegenden vun Noorddüütschland gellt de Boom as klaut, wenn de Deven dreemol mit’n Spaden vör den Boom in’e Eer buddelt hefft oder wenn dor dree Nagels in den Boom slahn wurrn sünd. Wenn de Wächters vördem en Hand an den Boom hefft, denn so is de Boom rett’. Anners warrt en Schild dor anbröcht un dor steiht up: Düsse Boom is klaut vun de un de. Annern Dag warrt he denn würklich afhoolt.
Bööm, de klaut wurrn sünd, mütt wedder utlööst weern. Dor gaht de Afordenten vun dat Dörp/den Stadtdeel, den sien Boom klaut wurrn is, los un hannelt den Pries ut. Tomeist geiht dat um Sluck un Beer. Kaamt de beiden Partein nich vör’nanner un gifft dat keen Eenigkeit, denn so warrt de Boom nich utlööst, man in de Deven ehr Dörp/ehren Stadtdeel upstellt. Dor schall he den Nabers denn Schanne maken un de Inwahners Glück bringen.
Historie un Bedüden
thumb|right|Mittsommerboom in Sweden In de Tiet vun de Romantik in dat 19. Johrhunnert harrn de Forschers annahmen, de Maiboom keem vun de Germanen ehr Tiet her un hett dor wat mit de Fruchtborkeit vun de Eer to kriegen harrt. He wurr as en „Riesen-Phallus“ (Riesen-Pimmel) ansehn, de in de Eer ehren Schoot rinprammst warrt. Dat scholl denn bedüden, dat de Eer veel Frucht bringt. De Maikranz an de Topp vun den Boom wurr ansehn as en Symbol vun de Kutt, wo de Pimmel insteken deit. De Kraft vun den Himmel scholl dor up de Eer mit bröcht weern, wat vör de Buurn in de Tiet vun de Germanen unbannig wichtig weer. Ohn düsse Kraft geev dat keen Leven un keen Wassen up de Eer.
Hüdigendags glöövt de Forschers vun de Volkskunn dat nich mehr so. Denn vun de Anfäng vun de Traditschoon vun de Maibööm in de Germanen ehre Tiet lett sik nix bewiesen. Afsunnerlicherwies sünd de eersten Maibööm in Städer upkamen, wo dat mit de Buuree woll rein gor nix to kriegen harrt hett.
Reubens
Reubens betekent
Reubens is de Familiennaam von
Kiek ok bi: Reuben, Rubens.
Omer Beaugendre
Omer Beaugendre (* 9. September 1883 in Salbris; † 20. April 1954 in Salbris) weer en franzöösch Radrennfohrer.
He weer Profi in de Jahren van 1906 bit 1921, sien meesten Spood harr he aber in de Johren 1908 bit 1912. So wunn he 1908 de Rennen Paris–Tours un Paris–Lille. Bi de Lombardei-Rundfohrt in dat folgen Johr muss he sück mit Platz 2 achter Giovanni Cuniolo Tofräe geven. 1910 wunn he denn doch dat Rennen Nizza–Genua.
Sien öllere Bröers Joseph un François weern ok Radrennfohrer.
Floyd County (Indiana)
Floyd County is en Kreis (County) in’n US-Bundsstaat Indiana. He hett 74.578 Inwahners (Stand Zensus 2010) op en Rebeet vun 383 km². De Sitt vun de Verwalten is in New Albany.
Historie
De Kreis is an’n 2. Januar 1819 grünnt worrn.
Demografie
Vun de 70.823 Inwahners bi’n Zensus vun 2000 harrn 37.408 Minschen Arbeit. Dat Inkamen je Kopp vun de hele Inwahnertall weer 21.852 US-Dollar. 38.399 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 9.498 Minschen maakt. 8,61 % vun de Inwahners leven 2000 ünner de Inkamensgrenz to de Armoot.
2,91 % hebbt 2000 tohuus ’n annere Spraak as Engelsch snackt un 1,16 % vun de Inwahners sünd buten de USA boren worrn.
Vun de Vöröllern her sünd 93,23 % vun de Minschen Witte, 4,41 % Swarte, 0,46 % stammt ut Asien un 0,04 % vun de Eilannen in’n Pazifik. 0,21 % sünd Nakamen vun Indianers. 0,50 % hebbt sik sülven to noch annere Gruppen torekent. 1,15 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 1,09 % vun de Lüüd ansehn.
Fayette County (Indiana)
Fayette County is en Kreis (County) in’n US-Bundsstaat Indiana. He hett 24.277 Inwahners (Stand Zensus 2010) op en Rebeet vun 557 km². De Sitt vun de Verwalten is in Connersville.
Historie
De Kreis is an’n 28. Dezember 1818 grünnt worrn.
Demografie
1,64 % hebbt 2000 tohuus ’n annere Spraak as Engelsch snackt un 0,51 % vun de Inwahners sünd buten de USA boren worrn.
Vun de Vöröllern her sünd 97,16 % vun de Minschen Witte, 1,67 % Swarte, 0,27 % stammt ut Asien un 0,02 % vun de Eilannen in’n Pazifik. 0,09 % sünd Nakamen vun Indianers. 0,13 % hebbt sik sülven to noch annere Gruppen torekent. 0,66 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 0,52 % vun de Lüüd ansehn.
Rockwall County
Rockwall County is en Kreis (County) in’n US-Bundsstaat Texas. He hett 78.337 Inwahners (Stand Zensus 2010) op en Rebeet vun 334 km². De Sitt vun de Verwalten is in Rockwall.
Historie
De Kreis is 1873 grünnt worrn.
Demografie
Vun de 43.080 Inwahners bi’n Zensus vun 2000 harrn 21.995 Minschen Arbeit. Dat Inkamen je Kopp vun de hele Inwahnertall weer 28.573 US-Dollar. 23.512 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 8.854 Minschen maakt. 4,61 % vun de Inwahners leven 2000 ünner de Inkamensgrenz to de Armoot.
Johannes Paul II.
thumb|158px|Johannes Paul II. Johannes Paul II., mit börgerlichen Namen Karol Józef Wojtyła (* 18. Mai 1920 in Wadowice bi Krakau, Polen; † 2. April 2005 in den Vatikan) weer vun 1978 bet 2005 de Bischop vun Rom un somit Paapst vun de Kathoolsche Kark un de Staatsböverste vun den Vatikan.
Leven
Karol Wojtyła weer boren an den 18. Mai 1920 in de Lüttstadt Wadowice as Söhn vun en fröheren k.u.k. Offizier. To de Tied vun Karol sien Geburt weer de Vader noch Snieder. Siene Moder starv as Karol 9 Johr ool weer. Karol weer en goden Schöler un treed 1934 en Theatergrupp bi. He schreev sik 1938 för en Studium vun de Philosophie un Literatur an de Jagiellonsche Universität in Krakau in, nodem he un sien Vader in'n Sommer no Krakau togen sünd. 1941 starv sien Vader. Wadowice un Krakau, twee Öörd, de bet to de düütsche Besetten in den Tweden Weltorlog stark dör de juudsche Kultur beinflusst weren, hebbt sien positiv Instellen to dat Jödendom präägt. Wojtyłas Intressen weren al in jenne Tied wiet opfächert; groot weer sien Engagement in dat rhapsodische Theater. In de Tied vun de düütsche Besetten sett he siene Studien foort, weer denn aver för Arbeid in en Steenbruch un in en Chemiefabrik dwangsverplicht. 1942 treed he dat Ünnergrundseminar vun de Arzbisdom Krakau bi un hett Toflucht bi Arzbischop Adam Stefan Sapieha funnen. Bet 1943 arbeid he in dat Experimental-Theater „Studio 38“ mit.
An den 1. November 1946 worr he to en Preester wieht un promoveer in de twee toern Johr op Anwiesen vun Kardinal Sapieha in Rom över de Theologie un Mystik vun den hilligen Johannes vun't Krüüz. In'n Juni 1949 sloot he sien Philosophie-Dissertatschoon af. No Afsluss vun dat Doktorat arbeid he bi de Studentenkark St. Florian, wo he gau för siene Predigten bekannt weer. Karol güng trüch no Polen un promoveer bet 1949 ok in Theologie. Dorop leet he sik vun dat Preesteramt beurlauben üm to habiliteern. 1954 kreeg he en Lehropdrag an de kathoolsche Universität vun Lublin. An den 28. September 1958 wöör he Wiehbischop vun Krakau. Wojtyła nehm aktiv an dat Twede Vatikansche Konzil deel; sien Intresse leeg dorbi op de Religionsfreeheit (Dignitatis humanae) un en to de Tied passen Verkündigen vun de Karkenlehr (Gaudium et Spes). 1964 folg he Kardinal Sapieha in dat Amt vun den Arzbischop vun Krakau. Sien Episkopat in Krakau weer vör allen dör en „sacht“ Konfrontatschoon mit de kommunistisch Regeren vun Polen präägt. Sien Beharren op den Bo vun en Kark in de nee grünnte Arbeiderstadt Nowa Huta un siene Predigten, in de he faken dat fre'e Utöven vun de Religion för alle Polen foddert hett, wies em as Gegner vun den Kommunismus ut, de sik nich bang laten möök.
De Kardinalswöörd kreeg he an den 26. Juni 1967. In dat Johr 1974 besöök he Düütschland un heel mit Kardinal Julius Döpfner en Versöhnensgottsdeenst in dat fröhere KZ Dachau af. An den 16. Oktober 1978 wöör he bi dat Konklave in de Sixtinisch Kapell as Nofolger vun den an den 28. September 1978 storvenen Johannes Paul I. to'n Paapst wählt. Dormit weer he de eerste nichtitaliensche Paapst siet den Nedderlänner Hadrian VI. († 1523). In de ersten Johren vun sien Pontifikat stunn dat Beharren op de Religionsfreeheit un en dormit verbunnene Konfrontatschoon mit de kommunistisch Regerens in Oosteuropa in den Vördergrund. De poolsche Parteileiden kunn en Pastoralreis in de Heimat op Grund vun de Popularität vun den Krakauer nich verhinnern. Vun den 2. Juni bet 10. Juni 1979 besöök he dat eerste Maal as Paapst sien Heimatland Polen. Wiedere Reisen in de Johren 1979 un 1980 güngen no Mexiko, Zentralafrika un Oostasien. Ok siene Bischopberopen hebbt för Opsehn sorgt. So beroop he den juudschen Konvertiten Jean-Marie Lustiger to'n Arzbischop vun Paris. Ok dat Beropen vun to'n Bispeel Wolfgang Haas in Chur un later in Liechtensteen, Joachim Meisner in Köln, Hans Hermann Groër in Wien, Kurt Krenn in St. Pölten hebbt för Konflikten sorgt.
An den 13. Mai 1981 hett de törksche Rechtsextremist Mehmet Ali Ağça op den Petersplatz in Rom en Attendaat op Johannes Paul II. veröövt. De Paapst wöör dorbi dör dree Kugeln swoor verwunnt. De Drahtteher worrn gau bi den sowjetischen Geheemdeenst KGB vermodt. Dorför gifft dat bet hüüt kenen Bewies, vun wegen, dat Ağça sülvst to keen Tied een Utsaag maakt hett. Noch in dat Krankenbett hett de Paapst sien Attendäter vergeven un later sogor in dat Gefängnis besöökt. De Dag vun dat Attendaat full op den Dag, an den in Fátima de eerste Marienvision optreden is, dorüm schreev Johannes Paul II. sien Redden Maria to un dank eer mit en Wallfohrt in den portugeeschen Wallfahrtsoort. Dorbi bröch he de Kugel, de in sien Buuk steken hett un middewiels in en lütte Kroon infasst worrn weer, de Madonna vun Fátima as Gift dor. De Madonna hett bet hüüt disse Kroon mit de Kugel op den Kopp. In den April 1986 besöök Johannes Paul as eerster Paapst ene Synagoge. Vun den 15. November bet 19. November 1980 besöök he to'n eersten Maal Düütschland. Wiedere Besöken werrn in de Johren 1987 un 1996. An den 27. Oktober 1986 richt de Paapst en gemeen Beed vun de Weltreligionen för den Frieden in Assisi ut. An den 1. Dezember 1989 besöök de dormalige Generalsekretär vun de KPdSU Michail Gorbatschow den Paapst in den Vatikan. In dat Johr 1994 hett he sien enngüllig Nee to dat Froonpreesterdom bekräftigt. In den März 2000 besöök he de Holocaust-Gedenksteed Yad Vaschem in Israel un beed an de Klagenmuer. In den Mai 2001 hett he in Damaskus in Syrien as eersten Paapst ene Moschee betreden.
Papst Johannes Paul II. hett in siene Amtstied al 473 Hilligspreken vörnahmen. De Tahl vun alle vun siene Vörgänger in de vörigen 400 Johr hilligsprakenen Personen is blots circa halv so hooch. He spreek ok de italiensche Kinnerdoktersch Gianna Beretta Molla as ene vun wenigen verheiraten Froon hillig.
Siet welke Johr lidd Paapst Johannes Paul II. an de Parkinson-Krankheit. He is middewiels no Pius IX. de längst regeren Paapst in de Historie.
An den 24. März 2004 kreeg Johannes Paul II. den uterorntlichen Karlspries vun de Stadt Aken, de em in Rom övergeven worrn is.
Johannes Paul II. weer Ehrenliddmaat vun de Vereen FC Schalke 04 - en in siene Historie stark vun poolschen Inwannerers prägten Verein in dat Bisdom Essen.
Reisen, Ökumeen un interreligiös Dialog
De Amtstied vun Johannes Paul II. is präägt vun dat Apnen vun de Kark no buten. En sünnerlich Begehr vun de Paapst is de „Ökumeen“, sünnerlich mit de orthodoxen Karken, aver ok de interreligiöse Dialog mit dat Jödendom un den Islam. Sichtboren Utdruck vun dit Möhen weer vör allen dat eerste Weltbeedsdrapen vun de Religionen 1986 in Assisi, dat sietdem an verscheden Öört nochmals afholen worrn is. Sien Besöök in de Synagoge vun Rom gillt as de eerste vun en Paapst siet Petrus.
Op de annere Siet hett Paapst Johannes Paul II. en grote Tahl vun Lehrentscheiden drapen, de in de westeuropääsche un noordamerikaansche Kark för heftige Kontroversen sorgt hebbt, so dat an den 17. April 2003 apentlich maakte Dokument Ecclesia de Eucharistia, in den he dat Verbott, de Eucharistie tosamen mit Vertreder vun annere Konfesschonen to fiern, bestätigte. Ok dat vun de Kongregatschoon för de Glövenslehr verfaate un vun Johannes Paul II. bestätigte Schreven Dominus Jesus, in de de Evangelsche Kark de Rang as gliekberechtigten Partner vun de kathoolsche Kark nich tostannen warrt, wöör sünnerlich in dat konfesschonell mischte Düütschland heftig kritiseert.
Karkendisziplin un Moral
Johannes Paul II. verseggt sik lieks as siene Vörgänger, dat ümstredene Zölibat för Preester optoheven.
In sien Apostolisch Schreven Ordinatio Sacerdotalis geev he bekannt, dat dat för de Kark nich mööglich is, Froon to Preestern to wiehen.
Ok in Fragen vun de Sexualmoral hett he de fröheren Lehrmenen nich afännert. In sien Enzyklika Evangelium Vitae bestätigt he dat dat gegen de Moral is, in den Slechtsakt (künstlich Verhüten) oder in de Fruchtborkeit (Sterilisatschoon) intogriepen.
Weltpolitik
In de Tied vun sien Pontifikat fallt ok de Neddergang vun den Warschauer Pakt. Johannes Paul II. warrt en groten Andeel an dat Demokratiseern vun sien Heimatland Polen toschreven. De apene Parteinahm för de antikommunistische Gewerkschaft Solidarność weer en wesentlichen Bidrag to dat Enn vun den Sozialismus in Polen.
Sien mea culpa in den März 2002 vör sien Israelbesöök, de Bidd üm Vergeven för de Verbreken, de kathoolsche Christen Jöden un annere Nich-Christen andoon hebbt, wöör as en historischen Akt betekent. Vör den drütten Golforlog in dat Johr 2003 hett de Paapst mehrmals un heftig to'n Utdruck bröcht, dat he strikt gegen den Orlog is.
Gesundheitlich Problemen
Johannes Paul, de bi sien Wahl de jüngste Paapst siet Pius IX. weer, weer to Beginn vun sien Amtstied en relativ jungen Mann in gode gesundheitliche Verfaat. Anners as annere Paapsten vör em dreev he in disse Tied noch aktiv Sport, he swemmt un föhr Ski. No mehr as 25 Jahren op den Hilligen Stohl, twee Mordanslääg, vun de een em swoor verwunnt hett, un mehrmaligen Verdacht op Krebs hett sik sien Gesundheitstostand stark verslechtert.
No den Mordanslag an den 13. Mai 1981 wöör he 20 Daag lang in de Gemelli-Klinik behannelt. An den 20. Juni 1981 weer he nochmals wegen de Schusswunnen in de Klinik bröcht, an den 5. August opereert un an den 14. August weer entlaten.
An den 15. Juli 1992 wöör em en goodoordigen Tumor ut den Dickdarm wegmaakt. An den 29. April 1994 hett he sik den Böverschenkel bi en Störten in sien Badstuuv broken un hett sietdem en künstlich Hüftleed.
In dat Johr 2005 hett sik de Gesundheitstostand vun Johannes Paul II. stark verslechtert un an’n 2. April 2005 is he storven. Upfolgt wurr he vun Benedikt XVI., wat vörmals de Vörsitter vun de Globenskongregatschoon, Joseph Kardinal Ratzinger, weer.
Gemeen Wischhoben
Wischhoben (hochdüütsch Wischhafen) is en Gemeen in de Samtgemeen Noordkeden (Landkreis Stood, Neddersassen) mit.
Geografie
In’n Noordoosten von de Gemeen is de Elv (mit de sleswig-holsteenschen Gemenen Wewelsfleet, Borsfleet, Bloomsche Wildnis un Glückstadt op dat annere Över). In’n Oosten un Süden liggt de Gemeen Drochters, in’n Süüdwesten de Gemeen Oosten un in’n Noorden de Gemenen Öderquart un Freeborg.
Gemeenindelen
Wischhoben besteiht ut de Öörd Wischhoben, Hamelwöörden, Neeland, Neelannermoor, Wulfsbrokermoor un Hamelwöördenermoor.
Historie
De Gemeen hett fröher Gemeen Hamelwöörden heten un güng trügg op dat Kaspel von de Dionysius-Kark Hamelwöörden, dat ok en polietschen Verband billt hett. Bet 1928/1929 weer Neeland noch en egenstännige Gemeen, is denn aver mit Hamelwöörden tohoopslaten worrn. Dormit harr de Gemeen ehr hüdige Grött. Eerst 1962 hett sik de Naam von de Gemeen op Wischhoben ännert, von wegen dat Wischhoben de zentralere un gröttere Oort weer.
2015 hebbt de Gemeenrääd in de Samtgemeen Noordkeden beslaten, dat se as Eenheitsgemeen tohoopgahn wüllt. Dat schull to’n 1. Januar 2017 passeren. Dör en Börgerentscheid in de Gemeen Wischhoben an’n 29. November 2015 hebbt sik de Börgers von Wischhoben mit 68 % gegen de Eenheitsgemeen utspraken. Dormit weren de Plaans to Fall brocht un de Samtgemeen blifft bestahn.
Wapen
Dat Wapen wiest op sülvern Grund en grönen Barg, de von en sülvern Bülgbalken dörflaten warrt. Doröver sünd dree Wulfangeln to sehn.
De gröne Barg wiest op de öllsten Steden in de Gemeen, de Kark un den Dörpsdeel Olendorp, hin. De Bülgbalken is en Henwies op dat Wapen vun de Familie von Drewes un Bedüdensbild for de wichtige Schipperee for de Dörper an de Elv. De Wulfsangeln wiest dorop hin, dat in den Oortsdeel Wulfsbrook de letzte Wulf in Keden fungen worrn is.
Dat Wapen wurd an’n 5. August 1948 vun’t neddersass’sche Binnenministerium tolaten un is somit offiziell.
Ehrenbörgers
Ehrenbörgers von Wischhoben sünd:
Kommun Alvdal
De Kommun Alvdal is ene Gemeend in dat Amt Hedmark in Norwegen. Se hett 2.392 Inwahners (Stand 2006) op en Rebeet vun 943,0 km². De Sitt vun de Verwalten is in Alvdal. De Kommun is bi de Fraag Bokmål-Nynorsk neetral.
Gemeen Wischhoben
Weertschop un Infrastruktur
Wischhoben gellt na dat Regionale Ruumordnungsprogramm as Grundzentrum för de Öörd in de Ümgegend.
Kommun Alvdal
De Kommun grenzt in’n Noorden an Tynset, in’n Oosten un Süden an Rendalen, in’n Süden an Stor-Elvdal, un an Westen an Folldal.
Demografie
2004 weren 2,7 % vun de Inwahners buten Norwegen boren.
Rusk County (Texas)
Rusk County is en Kreis (County) in’n US-Bundsstaat Texas. He hett 53.330 Inwahners (Stand Zensus 2010) op en Rebeet vun 2.393 km². De Sitt vun de Verwalten is in Henderson.
Historie
De Kreis is 1843 grünnt worrn.
Demografie
8,39 % hebbt 2000 tohuus ’n annere Spraak as Engelsch snackt un 4,44 % vun de Inwahners sünd buten de USA boren worrn.
Vun de Vöröllern her sünd 74,89 % vun de Minschen Witte, 19,21 % Swarte, 0,24 % stammt ut Asien un 0,01 % vun de Eilannen in’n Pazifik. 0,35 % sünd Nakamen vun Indianers. 4,22 % hebbt sik sülven to noch annere Gruppen torekent. 1,09 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 8,44 % vun de Lüüd ansehn.
.de
.de is de Topplevel-Domään (TLD) för dat Land Düütschland. Dat is ene Lännerdomään (ccTLD). De Domään is 1986 inföhrt worrn. De Domääns ünner de Topplevel-Domään .de warrt vun DENIC vergeven.
.de is de opmehrst bruukte Lännerdomään överhaupt un na .com de tweetgröttste Topplevel-Domään. Den 26. Juni 2007 geev dat 11,05 Millionen Domääns ünner .de.
Kommun Alta
De Kommun Alta is ene Gemeend in dat Amt Finnmark in Norwegen. Se hett 17.889 Inwahners (Stand 2006) op en Rebeet vun 3.845,0 km². De Sitt vun de Verwalten is in Alta. De Kommun bruukt offiziell de Schrievnorm Bokmål för dat Norweegsche.
De Kommun grenzt in’n Noorden an Hasvik, Hammerfest, Loppa un Kvalsund, in’n Oosten an Porsanger, in’n Süden an Kautokeino un Karasjok, un in’n Westen an Kvænangen un Loppa.
Stephen Grover Cleveland
miniatur|Grover Cleveland, Porträtfoto van 1903 hochkant=1.1|rahmenlos|rechts|Ünnerschrift vun Grover Cleveland thumb|Hochtiet vun Präsident Cleveland un Frances Folsom Stephen Grover Cleveland (* 18. März 1837 in Caldwell, New Jersey; † 24. Juni 1908 in Princeton, New Jersey) weer en US-amerikaansch Politiker un de 22. as ok de 24. Präsident vun de USA. He hett dat Amt van’ 4. März 1885 bit 4. März 1889 un van’ 4. März 1989 bis 4. März 1893 utöövt.
Cleveland is de eenzig Präsident vun de USA, de sien twee Amtstieden nich upnanner folgen deen. Viezpräsident weer in sien eerste Amtstiet Thomas Andrews Hendricks, in de tweete Adlai Ewing Stevenson. Cleveland weer ok de eenzig direkt wählt Präsident vun de Demokraatsch Partei in en 52 Johr lang, van 1861 bit 1913, düern Ära vun de Dominanz de de Republikaansch Partei (Andrew Johnson weer Demokrat, keem aber blots as nahrücken Viezpräsident för Abraham Lincoln in’t Amt). Cleveland weer tovör Sheriff vun den Erie County, af 1881 Börgermeester vun Buffalo un siet 1882 Gouverneur vun den Staat New York ween.
Leven
miniatur|Clevelands Gebortshuus Cleveland wuss as Söhn vun en presbyterianischen Pfarrer in bannig autoritär Ümstännen up, de hüm en bannig stark Plichtbewusstween vermitteln deen.
Bi de Präsidentschapswahl vun 1884 wurr dör en vun Cleveland en in’ Vergliek mit sien republikaansch Vörgänger Chester Alan Arthur düütlich verännert Politik, insbesünnere in Bezug up de sück billen Monopole, verwacht. He sülvst dorgegen hett klor maakt, dat ok en Wessel in de Regeeren de „existeeren Konditschonen“ nich verännern dee. Eerste Matnahmen gegen Monopole hebbt sück eerst buterhalv de Amtstied vun Cleveland 1890 mit den Sherman Antitrust Act ergeven. Sien överraschend flinken Upstieg to’n Präsidenten hett he sien Roop vun de persönlich Integrität to verdanken, de sien Präsidentschap to en Gegenentwurf vun de tallriek Korruptschoonsskandale vun disse Tiet maken dee, as ok de Ünnerstütten dör Reformer-Krinken vun de Republikaansch Partei.
He hett de Tall vun de Beamten düchtig utwiet un hett dormit de US-Verwalten effektiver maakt. In de Wertschaps- un Sozialpolitik hett sück Cleveland för den Goldstandard un en wietgahn Torüchhollen vun den Staat tegenöver de Ünnernehmen utspraken. He leet dorgegen de Armee gegen Streiks as to’n Bispeel den Pullman-Laway vörgehn. Allerdings hett he sück ok entgegen den Forderungen vun Ünnernehmen wiegert, de Stüern för riek Börger to senken. In sien eerst Amtstiet wurr 1886 de Freeheitsstatue in New York inweeht. Butenpolitisch hett he sück tegen de plaant Annexion vun Hawaii utspraken. 1888 verlor he der Wedderwahl gegen Benjamin Harrison; 1892 wurr he aber nochmals vun de Demokraten as Kandidat nomineert un kunn disse Wahl gegen sien Nahfolger Harrison ok winnen.
Kört nah den Anträe vun sien tweet Amtstiet muss hüm en krebsordig Geschwür an’ harten Gagel wegnommen wurrn. Man hett dat aber stillkens makt, um dat kien Twiefel an sien Gesundheit un sien Führungskraft upkommen dee.
Sien Wertschapspolitik wurr aber immer unpopulärer, so dat hüm sien Partei nahderhen fallen laaten hett un statt hüm 1896 William Byron Jennings as Präsidentschapskandidaten nomineeren dee.
Cleveland weer de eenzig Präsident, de in dat Witt Huus heiraadt hett. As he 1886, mit 49 Johren, de 21-johrige Frances Folsom heiraten dee, kemm dat to en Schandaal, de 1888 to’n Wahlkampthema wurr. Mit sien Fru harr he fiev Kinner.
Ideologie
Cleveland hett en calvinistisch Vörherbestimmungsideologie vertreden, de de amerikaansch Natschoon en besünner Rull towiesen dee.
Meson
As Mesonen (vun gr.: μεσος, mesos „middel“) warrt in de Deelkenphysik en Klass vun Deelken betekent. Vun wegen jemehr ganztalligen Spin warrt Mesonen to de Bosonen tellt un höört to de Klass vun de Hadronen, wiel se vun de Stark Wesselwirken bestimmt warrt.
De Begreep is in de 1930er Johren opkamen, as de Wetenschap noch nich veel över de Elementardeelken wüsst harr. Tohopenfaat weern dormit toeerst de Deelken, de en middlere Masse opwiest – in’n Gegensatz to de lichten Deelken as de Elektronen, de as Leptonen betekent warrt, un de sworen Deelken as de Neutronen oder Protonen, de Baryonen nöömt warrt. Dat dat disse Deelken geven müss, weer vun Hideki Yukawa vorutseggt worrn op Grund vun de Theorie vun de Karnkräft. Man hett aver bald markt, dat de Masse as Kriterium för’t Indeelen nich utreken de. Later hett sik rutstellt, dat dat in’n Experiment nawieste Deelken Myon (oder μ-Meson), de in dit Massenrebeet liggt, in Wohrheit en Lepton is.
Na dat hüütige Weten vun de Deelkenphysik sünd Mesonen Deelken, de sik jümmer ut een Quark un en Antiquark (dat tohörige Antideelken) tohopensett. Dormit warrt Mesonen dör de starke Wesselwirken beinflusst. Vun wegen dat se tohopensett sünd, warrt Mesonen vundaag nich mehr as Elementardeelken betekent, as dat fröher weer.
Mesonen sünd all unbestännig. Mesonen, de lichter as en Nukleon sünd, verfallt dwangslöpig in lichtere Mesonen, Leptonen oder in End-Tostännen vun beide Deelkenoorden (semi-leptoonsch).
Fountain County
Fountain County is en Kreis (County) in’n US-Bundsstaat Indiana. He hett 17.240 Inwahners (Stand Zensus 2010) op en Rebeet vun 1.026 km². De Sitt vun de Verwalten is in Covington.
Meson
Quarks hebbt en Spin. Dorüm künnt Mesonen ut twee Quarks mit antiparallelen oder parallelen Spin bestahn. De eersten hebbt en Spin = 0 un warrt pseudoskalare Mesonen nöömt, de annern warrt as Vektermesonen betekent un hebbt en Spin = 1. Se hebbt bi lieke Quark-Tohopensetten ünnerscheedlich Egenschoppen. Bito künnt all disse Mesonen ok binnere anregte Tostännen innehmen, de dör jemehrn Bahndreihimpuls beschreven warrt, oder ok radiale Anregen. Dordör stiggt jemehr Energie an, so dat se annere Egenschoppen (un sünners Verfallprodukten) hebbt as de Mesonen in’n Grundtostand.
Fountain County
Historie
De Kreis is an’n 20. Dezember 1825 grünnt worrn.
Meson
Ut histoorsch Grünnen sünd Mesonen mit de lieken Quark-Tosamensetten aver ünnerscheedlich binnere Egenschoppen faken verscheeden nöömt. Butendem mööt Quarks quantenmechaansch beschreven warrn. Dorüm gifft dat in sünnere Fäll överlagerte Tostännen vun mehrere Quark-Antiquark-Pooren. Dat neutrale Pion (π-Meson) is t. B. en Mischen ut en <u style="text-decoration:overline">u mit en d<u style="text-decoration:overline">d Tostand (Antiquarks sünd överstreken).
En in de Deelkenphysik sünners bedüdend Meson is dat Kaon, dat neven de al ansnackten Egenschoppen butendem noch in en kortlevige (KS) un en langlevige (KL) Form vörkommen deit. De ünnerscheedlichen Verfallstieten vun de neutralen Kaonen un ok de vun de B-Mesonen staht in’n Tosamenhang mit de so nöömten CP-Besehren.
Antiquarks un Antideelken sünd <u style="text-decoration:overline">överstreken dorstellt.
Fountain County
Demografie
Vun de 17.954 Inwahners bi’n Zensus vun 2000 harrn 8.618 Minschen Arbeit. Dat Inkamen je Kopp vun de hele Inwahnertall weer 17.779 US-Dollar. 9.609 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 1.198 Minschen maakt. 8,37 % vun de Inwahners leven 2000 ünner de Inkamensgrenz to de Armoot.
2,95 % hebbt 2000 tohuus ’n annere Spraak as Engelsch snackt un 1,03 % vun de Inwahners sünd buten de USA boren worrn.
Runnels County
Runnels County is en Kreis (County) in’n US-Bundsstaat Texas. He hett 10.501 Inwahners (Stand Zensus 2010) op en Rebeet vun 2.730 km². De Sitt vun de Verwalten is in Ballinger.
Historie
De Kreis is 1858 grünnt worrn.
Demografie
Vun de 11.495 Inwahners bi’n Zensus vun 2000 harrn 4.885 Minschen Arbeit. Dat Inkamen je Kopp vun de hele Inwahnertall weer 13.577 US-Dollar. 5.322 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 1.014 Minschen maakt. 18,69 % vun de Inwahners leven 2000 ünner de Inkamensgrenz to de Armoot.
23,45 % hebbt 2000 tohuus ’n annere Spraak as Engelsch snackt un 4,51 % vun de Inwahners sünd buten de USA boren worrn.
Vun de Vöröllern her sünd 81,44 % vun de Minschen Witte, 1,40 % Swarte, 0,32 % stammt ut Asien un 0,02 % vun de Eilannen in’n Pazifik. 0,53 % sünd Nakamen vun Indianers. 14,31 % hebbt sik sülven to noch annere Gruppen torekent. 1,98 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 29,33 % vun de Lüüd ansehn.
Dia (Maand)
Dia (ok Jupiter LIII) is een vun de lütten Maanden vun’n Jupiter.
Opdecken un Naam
De Maand weer an’n 5. Dezember 2000 vun de Astronomen Scott S. Sheppard, David C. Jewitt, Yanga R. Fernández un Eugene A. Magnier opdeckt un kreeg de vörlöpige Beteken S/2000 J 11. Dorna künn de Maand aver lange Tiet nich wedder funnen warrn un gell dorüm as verloren. Eerst in’n September 2012 is publiek maakt worrn, dat de Maand wedder opdeckt worrn is. Sien offiziellen Naam hett de Maand an’n 7. März 2015 kregen. Nöömt is he nu na Dia, de in de mykenischenen Mythologie as Fro so veel as Zeus dorstellen deit. In de greekschen Mythologie is Dia de Ehfro vun Ixion.
Ümloopbahn
Dia kreist in en middleren Afstand vun 12.174.000 km üm Jupiter un bruukt dorför ruchweg 274 Daag un 10 Stünnen. De Ümloopbahn wiest en Exzentrizität vun 0,21 op un is üm 28,3° gegen de öörtliche Laplace-Even neegt, de ruchweg mit de Bahneven vun’n Jupiter tosamenfallen deit. Wegen ehr Bahnegenschoppen warrt Dia to de Himalia-Grupp tellt, de na den Maand Himalia betekent is.
Egenschoppen
Dia hett en Dörmeter vun üm un bi 4 km. Ehr Dicht warrt op 2,6 g/cm³ schätzt, wat dorop sluten lett, dat de Maand vör allen ut Silikat-Steen besteiht. Mit en Albedo vun 0,04 wiest Dia en bannig düstere Böverflach op – blots 4 % vun dat Licht, dat ankummt, warrt ok wedder torüchstrahlt. Ehr schienbore Helligkeit liggt bi 22,4m.
Franklin County (Indiana)
Franklin County is en Kreis (County) in’n US-Bundsstaat Indiana. He hett 23.087 Inwahners (Stand Zensus 2010) op en Rebeet vun 1.000 km². De Sitt vun de Verwalten is in Brookville.
Historie
De Kreis is an’n 27. November 1810 grünnt worrn.
Demografie
2,93 % hebbt 2000 tohuus ’n annere Spraak as Engelsch snackt un 0,65 % vun de Inwahners sünd buten de USA boren worrn.
Vun de Vöröllern her sünd 99,02 % vun de Minschen Witte, 0,03 % Swarte, 0,22 % stammt ut Asien un 0,02 % vun de Eilannen in’n Pazifik. 0,16 % sünd Nakamen vun Indianers. 0,09 % hebbt sik sülven to noch annere Gruppen torekent. 0,47 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 0,47 % vun de Lüüd ansehn.
Lexikon vun’n internatschonalen Film
Dat Lexikon vun’n internatschonalen Film is en mehrbännig Nakieksel mit Filmkritik un annere Indrääg to all Kino- un Feernsehnfilmen, de siet 1945 in Düütschland to sehn weern. Dat Nakieksel warrt jümmer wieter schreven, un Deelen dorvun sünd ok över verschedene Filmdatenbanken aftoropen.
Dat Lexikon
Dat Lexikon vun’n internatschonalen Film baseert op de Filmkritiken ut de Tietschrift Film-Dienst, de siet 1947 rutkummt un ehrn Oorsprung in de Kathoolschen Filmarbeit in de DDR hett. In’t Johr 1987 is dat LExikon as Wark in teihn Bännen in’n Rowohlt Verlag rutkamen. 1995 hett de Verlag en Neeoplaag rutgeven, de ok wedder teihn Bännen ümfaten de. De Verlag Zweitausendeins hett dat Nakieksel 2002 aktualiseert un as veerbännig Filmlexikon rutgeven, in dat de Filmen deelwies ok nee beweert worrn sünd. Jeed Johr gifft dat en wieteren Band, de dat Nakieksel op den Stand vun’t jüst aflopene Johr bringt. De Johrbännen vun’t Lexikon vun’n internatschonalen Film warrt siet 2001 in’n Schüren Verlag rutbröcht. De enkelten Kritiken gifft dat siet 2004 ok dat Munzinger-Archiv, wo man sik anmellen mutt, un aktuell (Juni 2011) in’t Internet op de Sieten vun kabeleins.de un kabeleins.at , op Zweitausendeins.de as ok op bs-net.de.
Opbo
Blangen den Originaltitel vun en Film sünd ok de düütsche Titel mit Alternativtitels, de bedüdenen Mitspielers un Krulüüd, dat Johr vun’t Rutkamen un dat Johr vun de Premiere oder Eerstsennen un annere technische Aspekten angeven. De Beschrieven in’n Hööftdeel ümfaat tomeist ut dree bit veer Sätz för jeden Indrag.
De Druckutgaav is op’n Stand vun 2001 un beschrifft ruchweg 52.000 Filmen. Bito bargt se 130 Essays to disse Themenrebeden:
Band I:
Band II:
Divine Secrets of the Ya-Ya Sisterhood (Film)
Divine Secrets of the Ya-Ya Sisterhood (op plattdüütsch so veel as „Göttliche Geheemnissen vun de Ya-Ya-Süsterschop“; dt.: Titel: Die göttlichen Geheimnisse der Ya-Ya-Schwestern) is de Titel vun en Filmdrama vun Callie Khouri ut dat Johr 2002. Dat Dreihbook baseert op den Roman Divine Secrets of the Ya-Ya Sisterhood vun Rebecca Wells ut dat Johr 1996.
Lexikon vun’n internatschonalen Film
Opbo
Band III:
Band IV:
Divine Secrets of the Ya-Ya Sisterhood (Film)
Inholt
De veer Fründinnen Vivi, Teensy, Caro und Necie leevt in Louisiana un swöört sik een Nacht op en Karkhoff in en Ritual duersome Tro. So warrt de geheeme Gemeenschop vun de ‚Ya-Ya-Süsters‘ boren.
Johrteihnten later is Vivianes öllste Dochter Siddalee ‚Sidda‘ Walker al utwossen. Se schrifft Theaterstücken un verraat in en Interview, dass se wegen ehr Mudder en swore Kindheit hatt hett. Vivi geiht dorophen in de Luft un föhlt sik apentlich as slechte Mudder dorstellt. De beiden kriegt sik över Telefon düchtig in de Wull. Opletzt is Sidda so in de Brass, dat se ehr Mudder vun ehr de Hochtiet mit ehrn langjohrigen Fründ Connor utladen deit.
Ahn Vivi ehr Weten besöökt ehr Fründinnen Sidda. Man de stellt sik stur un will nich över ehr Mudder snacken un sik vör allen nich mit ehr versöhnen. De Fronslüüd doot so as wenn so opgeven un sik nich wieter inmischen doot. Se laadt Sidda to’n Eten in en Restaurant in, woneem se ehr wat in ehr Drinken doot. Sidda fallt dorop rin un warrt ahn Besinnen na Louisiana bröcht, woneem se in en Huus wiet af de Levensgeschichte vun ehr Mudder höörn schall.
Eerst dör Vivi ehr Ya-Ya-Fründinnen warrt Sidda gewohr, worüm ehr Mudder nich dor wesen is. Dordör, dat se den Achtergrund nu kennt, winnt se en ne’e Sichtwies op de Saken vun fröher. Un op eenmol kann se sik ok wedder op de velen schönen Momenten mit ehr Mudder torüch besinnen, ahn dat togliek ok de gresigen Saken wedder hooch kamt. Se versöhnt sik ok wedder mit Connor, mit den se wegen den Stress twüschendör Striet harr un den se meist de Hochtiet afseggt harr, vunwegen dat se Twievel kregen harr, goot noog för em to wesen. Un sogor mit ehr Mudder kummt se wedder kloor, de versöcht harr, Sidda to hassen – wat se aver nich künn. Vivi sütt in, dat Sidda al dat ümsett hett, wat se sülvst jümmer wullt hett. Un sogor ehr Eh mit Shep füllt sik nu mit nee Leven.
Toletzt beslutt Sidda, dat ehr Hochtiet in Louisiana stattfinnen schall. Ehr Mudder freit sik düchtig doröver. Butendem warrt se opletzt as föfft Liddmaat in de Gemeenschaft vun de Ya-Ya-Süsters opnahmen.
Utteken
De Film is vör dree Filmpriesen vörslahn wesen, neemlich för den Teen Choice Award, den Prism Award un den PFCS Award. Wunnen hett he aver keen dorvun.
Schleker
Schleker is de Familiennaam von
Kiek ok bi: Schlecker.
Klusmann
Klusmann is de Familiennaam von
Kiek ok bi: Klussmann.
Inachis io
thumb|Flögelünnersiet miniatur|Nüst mit jungen Ruupen thumb|Ruup bi dat Affreeten vun en Brennnetelblatt thumb|Pupp vun de 2. Generatschoon thumb|Verpuppung in 60-Sekunn-Afsnitte Dat Inachis io (Dagpfauenoog; Syn.: Nymphalis io, düütsch: Tagpfauenauge) is en Bottervagel (Dagfalter) ut de Familie vun de Eddelfalter (Nymphalidae). Dat Inachis io is Schmetterling des Jahres 2009.
Dean Benjamin McLaughlin
Dean Benjamin McLaughlin (* 25. Oktober 1901 in Brooklyn, New York; † 8. Dezember 1965 in Ann Arbor, Michigan) weer en US-amerikaansch Astronom.
Inachis io
Markmalen
De Falter reckt en Flögelspannwiet vun 50 bit 55 Millimetern. Se hebbt en rustroot Flögelgrundfarv. Dat unverkennbor un upfälligst Markmal sünd de, an jeder Vörder- un Achterflögeltipp good erkennboren, swaart, blau un geel farvt Oogenflecken. De vun de Vörderflögels sünd binnen düütlicher mit en dunkeln Fleck farvt. Dorneben sünd an böveren Flögelrand gröttere, swaart un witt Flecken un vun' Flögelansatz bit etwa to de Midden sünd de an' Rand eng witt un swaart mustert. De Flögelbutenrand vun beid Flögelpaaren is breet graubruun, genauso as dat de Körper un de Flögels um den Ansatz sünd. De Flögelünnersieden sünd fien dunkelgrau un swaart marmoreert.
Dean Benjamin McLaughlin
He weer Perfesser för Astronomie an de University of Michigan. 1954 hett he de Theorie upstellt, dat dat up den Mars Vulkane gifft, deren Eruptschonen för de Kraterlandschapen verantwortlich weern. En Marskrater un en Maandkrater sünd nah hüm nömmt wurrn.
Inachis io
Markmalen
De Ruupen wurrd circa 42 Millimeter lang. Se sünd swaart un wiesen an' ganzen Körper, mit Utnahm vun den Kopp, tallriek fien witt Punkte un swaart Doorns up.
Dean Benjamin McLaughlin
He is de Vader vun den Science-Fiction-Schriever Dean Benjamin McLaughlin, Jr.
Inachis io
Afschrecken vun Freetfeinden
As langleven Bottervagel verfügt dat Dagpfauenoog över en bannig wirksam Schuul gegen sien Freetfeinde. In' Ruhetostand mit tosommenklappt Flögels sücht de Bottervagel ehrder as en updröögt Blatt ut. Bi drohen Gefohr wurrd bi de en Bewegensprogramm utlööst, bi dat se hör Flögs ruckordig utnannerklappen, dorbi en zischen Geräusch maken un hör oogenförmig Flögelteken wiesen. Zoologen vun de Universität Stockholm hebbt dör verglieken Versöök rutfunnen, dat bi disse Afwehrstrategie vun dat up de Flögelböversiet liggen Oogensignal de gröttste Afschreckenswirkung utgeiht. Se söllt Freetfeinden ein proportschonal to de Oogen groot Deert vörtäuschen.
As Hööftfeinde vun den Falter gellen de Fleegenoorten Sturmia bella un Phryxe vulgaris, de sück parasitär vun de Ruupen nehren.
Vörkommen
De Insekten sünd in Europa, mit Utnahm vun den Noorden un Deelen vun de iberische Halfinsel un Grekenland, un in Asien bit nah Japan wiet verbreedt un faken. Man kann se bit to en Hööcht vun 2500 Metern finnen. Se kommt in verscheeden Levensrüüm, as to'n Bispeel in un dicht bi vun licht un sünndörfloot Wälder, aber ok in Parks un Gordens vör.
Levenswies
De Dagpfauenoogen könnt sowohl mit de moderne Landwertschapp as ok mit de sonstig Gegebenheiten, de dör Ingreep vun de Minschen veroorsaakt wurrn, goot torechkommen. Begünstigt wurrd dat dör dat besünners stark Wassdom vun Brennneteln up stickstoffriek, överdüngt Boddens. To'n Överwintern söken de Falter licht fuchtig un schuult Winterquartiere, as to'n Bispeel Höhlen, Keller oder Vossbauten. Af un an verirren se sück up Daakböhns, drögen dor aber wegen Fuchtigkeitsmangel ut.
Floogtieden
De Falter fleegen jährlich in twee Generatschonen: De vun de eersten fleegen van Juni bit August, wobi je nah Weerlaag en Diapause van Juli bit Oktober inhollen wurrd, de vun de tweete Generatschoon fleegen vun August bit Oktober. Nah dat Överwintern könnt de Falter all van März bis Mai beobacht wurrn.
Nehren vun de Ruupen
In Middeleuropa nehren sück de Ruupen meest blots vun de Urtica dioica (Groot Brennnetel), se söllt aber gelegentlich ok up anner Brennneteloorten utwieken. Selten freeten se an Humulus lupulus (Echt Hoppen). De Falter, de up de Insel Samos leven, up de kien Brennneteln vörkommen, nehren sück vun Parietaria officinalis (Uprecht Glaskruut).
Entwicklung
De Weibchen leggen 50 bit 200 Eier up de Ünnersiet vun de Blööt vun sünnig oder hööchstens halfschaddig stahn Futterplanten af. Disse Planten mooten luftfuchtig un windschuult stahn. De Eier sünd ca. een Millimeter groot, gröön un mit acht fien Längsrippen versehn. Nah twee bit dree Week schlüppen de ca. dree Millimeter lang Ruupen. Se heebt en witt gröönsch Farv un en glänzen, swaart Koppkapsel. Se leven gemeenschaplich un huuten sück all nah wenig Daag to'n eersten Mal. De dornah licht graubruun Ruupen leggen en Gespinst an, dat in wiedere Folg de ganze Plant övertreckt. Nah wiedere dree Huuten un je nah Antall vun de Deerten mehrere Översiedeln up nee Futterplanten, sünd se, nah all tosommen etwa dree bit veer Weeg, utwussen un deep swaart mit witt Punkten farvt. Se verstreet sück denn, um sück an verdröögt Stängeln oder ähnlichem in Stürzpuppen to verpuppen. Se dooht dat, indem se eenig witt Fadens to en lütt Ünnerlaag tosommenspinnen. Doran hangt se sück mit hör Nahschuuvers fast un laaten sück licht krümmt hangen. Nah een bit twee Daag platzt de Rügghaut vun de Ruupen up un de Pupp kummt rut. De Ruupenhuut wurrd nah baben hen afstriept un dor kreisen Bewegen afschmeeten. Tovör moot sück de Puppen aber mit en Achterlievspitze an de weevt Ünnerlaag verhaken. De jung Puppen hebbt en hellgröön Farv, de later graugröön oder bruun wurrd. Ok de Pupp wiest twee Riegen vun glänzend Doorns as ok mehrere metallfarven Flecken up. Nah ca. twee Week kann man den Flögelteeken vun den fardigen Falter all dör de licht dörsichtig Puppenhüll erkennen. De platzt an de Tipp anfangend an vörgeven Nööht up un de Falter kann sück nah ünnern hen rutdwingen. Vör den Affloog moot de schlaff Flögels dör Blootflüssigkeit uppumpt wurrn un dornah dröögen. Se sünd all fröh paarungsbereit un könnt de nächst Generatschoon herutbringen.
Camalote
Camalote is en Gemeen in’n Distrikt Cayo in Belize.
De Oort is vör allen dör de Neegd to de Hööftstadt Belmopan präägt un billt tohoop mit Roaring Creek en Vöroort von Belmopan.
Geografie
De Oort liggt twüschen Roaring Creek un Belize River. Na Süden to doot de Maya-Bargen liggen.
De Naveröörd sünd Roaring Creek in’n Noordoosten, Belmopan in’n Oosten, Armenia in’n Süüdoosten, Agua Viva un Springfield in’n Süden, Arizona un Teakettle in’n Süüdwesten un Valley of Peace in’n Noordwesten.
Verkehr
De Oort liggt an’n George Price Highway, de in’n Noordoosten över Belmopan na Belize-Stadt föhrt un in’n Süüdwesten över San Ignacio/Santa Elena un Benque Viejo del Carmen na de Grenz to Guatemala. In Belmopan geiht von George Price Highway na Süüdoosten de Hummingbird Highway af, de na Dangriga löppt.
Scholen
In’n Oort liggt de St Jude R.C. School, de von de röömsch-kathoolsche Kark bedreven warrt.
.dm
.dm is de Topplevel-Domään (TLD) för dat Land Dominica. Dat is ene Lännerdomään (ccTLD). De Domään is 1991 inföhrt worrn. De Domääns ünner de Topplevel-Domään .dm warrt vun DotDM Corporation vergeven. Sponser vun de Domään is de Universität vun Puerto Rico.
Waaschen
duum|[[Grotendöör von’n Worthmannhoff. Dat Neddersassenhuus is vondaag en Mehrgeneratschonenhuus]] duum|Blick op dat 2005 grünnte Mehrgeneratschonenhuus un den Speelplatz von’n Kinnergoorn Waaschen is en Dörp mit üm un bi 900 Inwahners in de Gemeen Rodenborg in’n Landkreis Rodenborg, Neddersassen.
Geografie
Waaschen liggt op de Geest. In’n Süden von dat Dörp so twee Kilometer weg flütt de Wümm langs.
De Naveröörd sünd Höperhöben un Boitzen in’n Noorden, Rodenborg in’n Oosten, Ünnerst in’n Süüdoosten, Ahusen in’n Süden, Hellweeg in’n Süüdwesten, Hassendörp un Söttmer in’n Westen un Sleßel in’n Noordwesten.
Historie
Vör 1885 leeg Waaschen in’t Amt Rodenborg un na 1885 in’n Kreis Rodenborg (de 1977 Deel von’n hüdigen Landkreis Rodenborg worrn is).
An’n 1. März 1974 is de Gemeen Waaschen Deel von de ne’e Gemeen Rodenborg worrn.
In’n Krieg von 1866 sünd twee Soldaten ut Waaschen fullen oder vermisst un in’n Krieg von 1870/1871 veer.
1988 un wedder 2010 hett dat Dörp bi Unser Dorf hat Zukunft de Goldmedallj wunnen. In de Johren 1975, 1978, 1983, 1986 un 2009 weer Waaschen ok al Kreiswinner un 1987 Landswinner.
Religion
Waaschen is evangeelsch-luthersch präägt un höört to dat Kaspel von de Georgskark in Söttmer.
För de Kathoolschen is de Corpus-Christi-Kark in Rodenborg tostännig.
Wapen
Dat Wapen von Waaschen wiest op sülvern Grund en bruun Klockentoorn mit Klock un an de Sieden in Gröön Ekenloff.
Politik
Waaschen billt en Oortschop binnen de Gemeen Rodenborg un hett en egen Oortsraad mit negen Maten un en Oortsbörgermeester.
Kultur
In Söttmer an de Grote Straat steiht en Denkmaal för de Fullenen ut de Krieg’ von 1866 un 1870/1871 ut Waaschen.
Verenen
De Schützenvereen Waaschen is 1924 grünnt worrn un fiert sien Schützenfest jümmer an’t drüdde Wekenenn in’n Juli. De Turn- un Sportvereen is 1912 grünnt worrn.
Weertschop un Infrastruktur
De Freewillige Füürwehr Waaschen is 1902 grünnt worrn
Verkehr
Dicht bi Waaschen löppt de Bundsstraat 75 langs, de in’n Westen na Söttmer un Otterbarg geiht un in’n Oosten bi Rodenborg mit de B 75 tohooplöppt. Na Noordwesten löppt de Kreisstraat 202 na Boitzen, Höperhöben un Sleßel. De nächste Opfohrt op de Autobahn 1 is so bi söss Kilometer weg an de B 75 de Opfohrt 50 Stuckenbossel.
De nächste Bahnhoff is de Bahnhoff Rodenborg an de Bahnlien Bremen–Hamborg. Twee Kilometer in’n Noordoosten von dat Dörp liggt de Flegerplatz Rodenborg.